užívanie liekov s Ibalginom
Dobrý den,
 užívam CO-Prednesa 8/2,5 mg, Agen 5 mg,Stadapyrín 100 mg , môžem k tomu užiť Ibalgin proti  bolesti ???? Dakujem
Dobrý deň.
Ďakujeme za Vašu otázku.
Podávanie lieku Ibalgin pacientom liečených liekmi Co-Prenessa a Agen, môže viesť k zníženiu antihypertenzívneho účinku liekov. Táto interakcia závisí od celkovej dávky a dĺžky súbežného užívania. Kombináciu liečiv je potrebné zvážiť. V prípade indikácie liečby je potrebné pravidelne sledovať krvný tlak.
Po podaní ibuprofénu (Ibalgin) pred užitím pravidelnej antiagregačnej dávky kyseliny acetylsalicylovej (Stadapyrin) môže dôjsť k zníženiu jej účinku. Pri príležitostnom užívaní Ibalginu nie je pravdepodobné, že by dochádzalo ku klinicky relevantnej interakcii.
Vhodnejšou voľbou je tlmenie bolesti liekom s obsahom paracetamolu, napríklad Paralenom.
Prajem pekný zvyšok dňa.
S pozdravom
Mgr. Barbora Bičanovská